CELEX: C2007/056/42
Language: hu
Date: 2007-03-10 00:00:00
Title: C-18/07. sz. ügy: Kammarrätten i Jönköping által 2007. január 22-én benyújtott előzetes döntéshozatal iránti kérelem – Mattias Jalkhed kontra Jordbruksverket

10.3.2007   
            
            
               HU
            
            
               Az Európai Unió Hivatalos Lapja
            
            
               C 56/23
            
         Kammarrätten i Jönköping által 2007. január 22-én benyújtott előzetes döntéshozatal iránti kérelem – Mattias Jalkhed kontra Jordbruksverket
   (C-18/07. sz. ügy)
   (2007/C 56/42)
   Az eljárás nyelve: svéd
   A kérdést előterjesztő bíróság
   Kammarrätten i Jönköping
   Az alapeljárás felei
   
      Felperes: Mattias Jalkhed
   
      Alperes: Jordbruksverket
   Az előzetes döntéshozatalra előterjesztett kérdések
   
               1)
            
            
               A vadmadaraknak háziállatként vagy kedvtelésből való tartását megtiltó nemzeti rendelkezés az EK 28. cikke szerinti mennyiségi korlátozásnak vagy azzal azonos hatályú intézkedésnek minősül-e, ha a szóban forgó rendelkezés értelmében tilos az ilyen madaraknak valamely másik tagállamból a kérdéses tagállamba való behozatala?
            
         
               2)
            
            
               Az első kérdésre adott igenlő válasz esetén: a közösségi joggal ennek ellenére összeegyeztethetőnek lehet-e tekinteni a szóban forgó nemzeti rendelkezést, tekintettel arra, hogy az illetékes nemzeti hatóság szerint e rendelkezés indoka az, hogy a vadmadarak természetes magatartásuk okán nehezen alkalmazkodnak a fogsághoz (azaz a madarak társas viselkedése, vadászati viselkedése és szabad mozgás iránti igénye) és a háziasításának hiánya, ami a velük való foglalkozás során félelmet és a nemkívánatos stresszt okoz?
               
                           a)
                        
                        
                           Mi a lehetséges jelentősége annak a ténynek, hogy a szóban forgó nemzeti előírásról, mint műszakiszabály-tervezetről, a 98/48/EK irányelvvel módosított 98/34/EK irányelv (1) alapján tájékoztatták a Bizottságot, és az ellen a Bizottság nem emelt kifogást (elsősorban ezen irányelv 8. cikke (5) bekezdése második albekezdésével összevetve)?
                        
                     
                           b)
                        
                        
                           Mi a lehetséges jelentősége annak a ténynek, hogy nincs közösségi szintű harmonizáció többek között az ügyben szóban forgó vadmadarak behozatala és tartása tárgyában (ellentétben a Bíróság C 162/97. sz. Nilsson [és társai] ügyben hozott ítéletének vitatott tényállásával)?
                        
                     
         
      (1)  HL L 204., 1998.7.21., 37. o.